Diari Oficial de la Generalitat Valenciana


Sumari del DOGV 3211, del 26-03-1998 (1998/1728)

RESOLUCIÓ de 23 de febrer de 1998, del Rectorat de la Universitat de València, per la qual convoca a concurs públic una plaça de becari d'investigació en l'Institut Universitari d'Estudis de la Dona.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1728


Data del document
:   23-02-1998

Organisme emissor
:   Universitat de València

Tipus de document
:   Resolució

RESOLUCIÓ de 23 de febrer de 1998, del Rectorat de la Universitat de València, per la qual convoca a concurs públic una plaça de becari d'investigació en l'Institut Universitari d'Estudis de la Dona. [1998/A1728]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents bases de la convocatòria:
  
Primera. Títol del projecte
  
«Nowdi XXI-Formación de mujeres directivas», dirigit per la professora Ester Barberá Heredia, de l'Institut Universitari d'Estudis de la Dona.
  
Segona. Nombre de places
  
Una.
  
Tercera. Perfil de la beca
  
3.1 Requisits:
  
3.1.1 Llicenciat en Psicologia.
  
3.1.2 Alumne de tercer cicle (o compromís de matricular-se).
  
3.2 Mèrits a valorar:
  
3.2.1 Un mínim de 25 crèdits de tercer cicle de Psicologia (preferiblement en Psicologia de l'Organització).
  
3.2.2 Participació en programes europeus (Erasmus, Sòcrates).
  
3.2.3 Formació complementària en recursos humans.
  
3.2.4 Experiència en orientació laboral.
  
3.3 Objectius del becari: assessorament en el Servei d'Orientació d'Universitaris. Participar en l'elaboració de materials de formació i en els cursos de formació.
  
3.4 Condicions de la beca:
  
3.4.1 Durada: 1 any prorrogable.
  
3.4.2 Dotació: 120.000 pessetes/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei 11/1983, de 25 d'agost, de Reforma Universitària.
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5 El gaudiment d'aquesta beca podrà quedar sense efecte si no es realitzen les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per l'incompliment de les obligacions del becari, o per l'informe negatiu raonat del director de la beca.
  
3.4.7 La presentació d'una sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
Quarta. Documentació
  
Instància, certificat acadèmic detallat i currículum amb una fotocòpia que justifique l'adequació al perfil proposat i els mèrits aportats.
  
Cinquena. Termini de presentació de sol·licituds
  
Les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
Sisena. Procediment de selecció
  
Les sol·licituds seran avaluades per un tribunal delegat a aquest efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no es podrà interposar un recurs.
  
Setena. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució que posa fi a la fia administrativa, es podrà presentar un recurs contenciós administratiu, davant el Tribunal Superior de Justícia de la Comunitat Valenciana, amb la prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.